— 47 — 



gives en Beskrivelse af de forhaandenværende Plantesamfund med 

 Hensyntagen til deres Udvikling og Afhængighed af hverandre. 



I al Almindelighed kan det siges, at jo mere insulært et Klima 

 er, og jo mere uregelmæssig Konfiguration et Land har, desto 

 vanskeligere er det at danne sig et overskueligt Billede af Plante- 

 samfundene, thi desto jævnere gaar de over i hverandre og desto 

 hyppigere er Vexlinger fra det ene til det andet. Dette gælder i 

 udpræget Grad for Færøernes Vedkommende. Den store Luft- 

 fugtighed, den hyppige og rigelige Nedbør og den deraf følgende 

 Fugtighed næsten overalt i Jordbunden bevirker, at den vigtigste 

 Faktor, Vandet, oftest er tilstede i tilstrækkelig Mængde. De fleste 

 Plantesamfund vil derfor ogsaa staa hverandre nær, og Adskillelsen 

 mellem dem vil bero paa smaa Forskelligheder i Vandmængden og 

 i Vandets Art; det indses følgelig let, at naar Adskillelsen baseres 

 paa saa fine Mærker, vil det ofte være vanskeligt at holde den 

 fast. Vanskeligheden øges endvidere betydelig ved den uafbrudte 

 Vexlen op og ned, der findes i et færøsk Landskab, og hvorved 

 der paa Kvadratmetre bydes Planterne forskellige Livsvilkaar i 

 Henseende til Tilgang af Vand, Beskyttelse mod Vind, Lysforhold 

 etc. Den i det følgende forsøgte Opstilling af Planteformationer er 

 derfor en Abstraktion i endnu højere Grad end for de fleste andre 

 Landes Vedkommende, og der vil atter og atter blive gjort opmærk- 

 som paa, at den ene Formation glider over i den anden. 



Som Inddelingsgrundlag har jeg valgt: 



1) Naturlige Formationer og Kulturformationer, 



2) Strandformationer og Indlandsformationer, 



3) Formationer i de lavere Egne og paa Højfjældet. 

 Indenfor de naturlige Tndlandsformationer i Lavlandet er endelig 



Afdelingerne ordnede efter deres Behov for Vand, begyndende med 

 de mest vandelskende. 



A. Naturlige Formationer. 



I en lille Afhandling har J. Bernåtsky (1904) givet en inter- 

 essant Oversigt over, hvordan han tænker sig Plantesamfundene 

 ordnede efter den Grad af Indflydelse, som Mennesket og de plante- 

 ædende Dyr har paa deres Udseende. Det er i høj Grad vigtigt at 

 slaa fast, at Mennesket og Kreaturerne virker stærkt omdannende 

 paa et Landskabs Plantevæxt; i det foregaaende har jeg omtalt 

 det ret udførligt (pp. 27 — 29) og kan derfor henvise dertil; her 

 skal jeg kun berøre Inddelingen af Færøernes Plantesamfund ud 



